برہمو سماج

برہمو سماج (، برہمو شوماج) ایک ہندو اصلاحی تحریک ہے۔ اس تحریک یا فرقہ کے بانی رام موہن رائے 1774ء میں بمقام بردوان ایک معزز گھرانے میں پیدا ہوئے۔ چھوٹی عمر میں عربی اور فارسی پڑھ لی۔ سنسکرت بنارس میں پڑھی۔ پندرہ برس کی عمر میں انھوں نے بت پرستی کے خلاف بنگالی زبان میں پمفلٹ شائع کرنے شروع کر دیے۔ ان کی دلیل یہ تھی کہ بت پرستی ویدوں میں نہیں ہوتی۔ توحید کے پرچار کی وجہ سے رام موہن رائے کو اپنے والد اور گھر سے الگ ہونا پڑا۔ اس کے بعد انھوں نے انگریزی، فرانسیسی، لاطینی، یونانی اور عبرانی زبانیں پڑھیں۔ تمام مذاہب کی مقدس کتب پر غور و فکر کیا۔ ان کا ذریعہ معاش سرکاری ملازمت تھی۔ 39 سال کی عمر میں ملازمت سے سبکدوش ہو گئے اور کلکتہ میں سکونت اختیار کر لی۔ اور اپنے مذہبی خیالات کی اشاعت شروع کر دی۔ انھوں نے مذہبی کتب کا سنسکرت انگریزی اور بنگالی میں ترجمہ کیا۔

رام موہن کو 1831ء میں دہلی کے مغل شہنشاہ نے اپنے مالی حقوق کی وکالت کے لیے انگلستان بھیجا۔ 1833ء تک وہیں مقیم رہے۔ 1833ء میں برسٹل چلے گئے اور اسی سال وہاں ماہِ ستمبر میں بخار کے مرض میں انتقال کر گئے۔ ان کی قبر نوزدیل قبرستان میں موجود ہے۔انگریزی عہد میں ہندوستان کی تمدن کی تاریخ، مصنف علامہ عبد اللہ یوسف علی، صفحہ 193

رام موہن رائے نے پہلی بار فارسی میں ایک کتاب لکھی اور اس کا دیباچہ عربی زبان میں تھا۔

1820ء میں موہن رائے نے اپنی کتاب ”یسوع کے احکام“ بنگالی زبان میں شائع کی جس میں یسوع مسیح کی الوہیت کا انکار کیا تو سپرامپور کے مشنریوں نے تابڑ توڑ حملے شروع کر دیے اور بحث و مباحث کا سلسلہ جاری ہو گیا۔ 1827ء میں رام موہن رائے نے برہمو سماج کی بناد ڈالی۔انگریزی عہد میں ہندوستان کی تمدن کی تاریخ، مصنف علامہ عبد اللہ یوسف علی، صفحہ 194

 نظریات 
ان کے خیالات 1830ء کے امانت نامے میں مندرجہ ذیل الفاظ میں قلمبند ہیں: ”پرستش اسی ذات کی ہونی چاہیے جو غیر فانی ہے، جس کا پتا تلاش سے نہیں ملتا، جو تغیر سے محفوظ ہے اور جو تمام کائنات کو پیدا کرتی اور قائم رکھتی ہے۔“

 حوالہ جات 

زمرہ:بنگالی نشاة ثانیہ
زمرہ:بھارت میں قائم مذہبی تنظیمیں
زمرہ:بھارت میں واقع ہندو تنظیمیں
زمرہ:کولکاتا میں ہندومت
زمرہ:نئی مذہبی تحریکیں
زمرہ:نئی ہندو مذہبی تحریکیں
زمرہ:ہندو تحریکیں اور تنظیمیں
زمرہ:ہندوستان میں 1828ء کی تاسیسات
زمرہ:مغربی بنگال میں مذہب
زمرہ:کولکاتا میں مذہب
زمرہ:مغربی بنگال میں ہندومت
زمرہ:ویکی ڈیٹا سے مختلف مختصر وضاحت
زمرہ:نو ویدانت